Document ID: 32003R2344

Uredba Komisije (ES) št. 2344/2003
z dne 30. decembra 2003
o spremembi Uredbe Sveta (EGS) št. 2658/87 o tarifni in statistični nomenklaturi ter Skupni carinski tarifi
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter Skupni carinski tarifi [1] in zlasti člena 9(1)(a) Uredbe,
ob upoštevanju naslednjega:
(1) Kombinirana nomenklatura v Prilogi k Uredbi (EGS) št. 2658/87 je nadomeščena z Uredbo Komisije (ES) št. 1789/2003 z dne 11. septembra 2003, ki spreminja Prilogo I k Uredbi Sveta (EGS) št. 2658/87 o carinski in statistični nomenklaturi ter Skupni carinski tarifi [2] in ki se uporablja od 1. januarja 2004.
(2) Komisija je sprejela uredbe (ES) št. 1871/2003 [3], (ES) št. 1949/2003 [4] in (ES) št. 2205/2003 [5], ki spreminjajo Prilogo I k Uredbi (EGS) št. 2658/87, kakor je bila spremenjena z Uredbo Komisije (ES) št. 1832/2002 [6].
(3) Za zagotovitev, da Kombinirana nomenklatura, ki se uporablja od 1. januarja 2004, vključuje spremembe, sprejete v teh uredbah, je treba ustrezno spremeniti Prilogo I k Uredbi (EGS) št. 2658/87, kakor je bila spremenjena z Uredbo (ES) št. 1789/2003.
(4) Ukrepi, predvideni s to uredbo, so v skladu z mnenjem Odbora za carinski zakonik -
SPREJELA NASLEDNJO UREDBO:
Člen 1
Priloga I k Uredbi (EGS) št. 2658/87, kakor je bila spremenjena z Uredbo (ES) št. 1789/2003, se spremeni v skladu s Prilogo k tej uredbi.
Člen 2
Ta uredba začne veljati 1. januarja 2004.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. decembra 2003

Labels: 3
15
19